หมอวรงค์ รับ โอกาสสูง ลงชิงหัวหน้า ปชป.แข่งมาร์ค 
หมอวรงค์ เดชกิจวิกรม อดีต ส.ส.พิษณุโลก พรรคปชป. มือปราบจำนำข้าว รับโอกาสสูงลงชิงตำแหน่งหัวหน้าพรรค ขอไขข้อเท็จจริง หลังพรรคประกาศข้อบังคับพรรคอาทิตย์หน้า เผย เบื้องต้น คนที่มีข่าวว่าจะลงสมัคร มี 4 คน,วันที่ 19 ก.ย. นายแพทย์วรงค์ เดชกิจวิกรม อดีต ส.ส.พิษณุโลก พรรคประชาธิปัตย์ กล่าวกับทีมข่าวเจาะประเด็นไทยรัฐออนไลน์ กรณีอาจตัดสินใจลงสมัครชิงหัวหน้าพรรคประชาธิปัตย์ ว่า ส่วนตัวยังไม่ขอพูดอะไรในตอนนี้มาก ขอให้รอหลังวันนัดประชุมประกาศข้อบังคับพรรคประชาธิปัตย์ในอาทิตย์หน้าเสียก่อน จึงจะบอกว่าตนเองจะตัดสินใจสมัครลงชิงชัยตำแหน่งหัวหน้าพรรค ปชป. หรือไม่ อย่างไร จะเปิดใจในทุกประเด็น,ผู้สื่อข่าวถามว่าโอกาสในการลงชิงหัวหน้าพรรคประชาธิปัตย์ มีความเป็นไปได้กี่เปอร์เซ็นต์ นายแพทย์วรงค์ หัวเราะ ไม่ขอตอบคำถามดังกล่าว แต่ก็ยอมรับกับผู้สื่อข่าวว่ามีโอกาสสูง แต่ไม่ขอบอกว่ากี่เปอร์เซ็นต์ อย่างไรก็ตาม หากถามว่าจนถึงขณะนี้พรรคประชาธิปัตย์ มีบุคคลที่มีข่าวว่าอาจตัดสินใจลงสู้ศึกหัวหน้า ปชป.แล้วกี่คน นายแพทย์วรงค์ กล่าวว่า ก็มี นายอภิสิทธิ์ เวชชาชีวะ หัวหน้าพรรคปัจจุบัน, นายจุรินทร์ ลักษณวิศิษฐ์ รองหัวหน้าพรรค, นายอลงกรณ์ พลบุตร สมาชิกพรรค ปชป. และตนเอง ทั้งหมดก็มี 4 คน
หมอวรงค์ เดชกิจวิกรม อดีต ส.ส.พิษณุโลก พรรคปชป. มือปราบจำนำข้าว รับโอกาสสูงลงชิงตำแหน่งหัวหน้าพรรค ขอไขข้อเท็จจริง หลังพรรคประกาศข้อบังคับพรรคอาทิตย์หน้า เผย เบื้องต้นคนที่มีข่าวว่าจะลงสมัคร
วรงค์ เดชกิจวิกรม,ชิงหัวหน้าปชป.,โอกาสสูง,ปชป.,ข่าวร้อน,ข่าวทั่วไป